Ing filem The Gunman iki, Sean Penn bener-bener maragakaké kaprigelané bareng Idris Elba lan Javier Bardem. Kajaba iku, dhèwèké uga dadi lawan mainé paraga wanita saka nagara Italia, Jasmine Trinca sing maragakaké minangka pacangané. Wondéné, ing mburi gebèr, ana sutradara rong filem Transporter (2002 dan 2005) lan Taken (2008), Pierre Morel. Critané diwiwiti nalika Jim duwé rencana pensiun saka nyambut gawéné saka salah sawijiné agen rahasia. Jim sing uga ngayahi jejibahan minangka kontraktor militèr, duwé gegayuhan péngin urip ing sajeroné karahayon karo pacangané, Annie (Jasmine Trinca). Nanging gegayuhan kuwi ora ditampa déning organisasiné iku. Malah organisasiné iku meksa Jim ngayahi jejibahan sing kagolong mbebayani. Tugas anyaré kuwi agawé Jim lunga menyang nagara-nagara Éropah, kanggo ngrampungi gawéané sing pungkasan minangka agen rahasia.